ישיבת מליאה, כנסת 14, פרוטוקול מספר 1, 1996-06-17 00:00

שמעון פרס: תודה.

שמעון פרס: אדוני הנשיא, חברי הכנסת הנבחרים, חברי הכנסת היוצאים, אורחים נכבדים, על-פי החוק אזמין את חברי הכנסת להישבע אמונים.

שמעון פרס: אני מבין שאני הראשון שנשבע אמונים.

שמעון פרס: אני מתחייב לשמור אמונים למדינת ישראל ולמלא באמונה את שליחותי בכנסת.

שמעון פרס: מזכיר הכנסת יקרא פרק קכ"ב מספר תהילים, על-פי החוק.

ש' יעקבסון: "שיר המעלות לדוד.

ש' יעקבסון: שמחתי באמרים לי בית ה' נלך.

ש' יעקבסון: עמדות היו רגלינו בשעריך ירושלם.

ש' יעקבסון: ירושלם הבנויה כעיר שחברה לה יחדו.

ש' יעקבסון: ששם עלו שבטים שבטי-יה עדות לישראל להודות לשם ה'.

ש' יעקבסון: כי שמה ישבו כסאות למשפט כסאות לבית דוד.

ש' יעקבסון: שאלו שלום ירושלם ישליו אהביך.

ש' יעקבסון: יהי שלום בחילך שלוה בארמנותיך.

ש' יעקבסון: למען אחי ורעי אדברה נא שלום בך.

ש' יעקבסון: למען בית ה' אלהינו אבקשה טוב לך.

ש' יעקבסון: "

שמעון פרס: מזכיר הכנסת יקרא קטעים ממגילת העצמאות.

ש' יעקבסון: "בארץ ישראל קם העם היהודי, בה עוצבה דמותו הרוחנית, הדתית והמדינית, בה חי חיי קוממיות ממלכתית, בה יצר נכסי תרבות לאומיים וכלל-אנושיים והוריש לעולם כולו את ספר הספרים הנצחי.

ש' יעקבסון: " "מדינת ישראל תהא פתוחה לעלייה יהודית ולקיבוץ גלויות; תשקוד על פיתוח הארץ לטובת כל תושביה; תהא מושתתת על יסודות החירות, הצדק והשלום לאור חזונם של נביאי ישראל; תקיים שוויון זכויות חברתי ומדיני גמור לכל אזרחיה בלי הבדלי דת, גזע ומין; תבטיח חופש דת, מצפון, לשון, חינוך ותרבות; תשמור על המקומות הקדושים של כל הדתות.

ש' יעקבסון: " "אנו מושיטים יד לשלום ושכנות טובה לכל המדינות השכנות ולעמיהן, וקוראים להם לשיתוף פעולה ועזרה הדדית, עם העם העברי העצמאי בארצו.

ש' יעקבסון: "

שמעון פרס: תודה למזכיר הכנסת.

שמעון פרס: אדוני הנשיא, כנסת נכבדה, עוד פעם תודה מקרב לב על דבריך הנלבבים והמרגשים.

שמעון פרס: ברגע זה גם מסיים את תפקידו יושב-ראש הכנסת השלוש-עשרה הפרופסור שבח וייס.

שמעון פרס: אני רוצה להודות לו בשם כל חברי הבית על העבודה המצוינת שהוא עשה, במזגו דמוקרטיה אמיתית, ידע עמוק וחן אישי.

שמעון פרס: אני הייתי מתאר אותו כנעים הליכות ישראל.

שמעון פרס: חברי הכנסת, אני מברך את חברי הבית הזה, חדשים וותיקים, ומאחל הצלחה לכנסת הארבע-עשרה היוצאת היום לדרך.

שמעון פרס: עוד ננהל כאן ויכוחים חריפים על מדיניות וחקיקה ושאר עניינים שעל סדר-יומנו.

שמעון פרס: יש בינינו הבדלי דעות, והבמה הזאת תיתן להם, ללא ספק, ביטוי נוקב.

שמעון פרס: אולם אני משוכנע, כי מעל ומעבר לחילוקי הדעות מאחדת את כולנו הדאגה לשלומה, לביטחונה ולרווחתה של מדינת ישראל.

שמעון פרס: כולנו שוחרי טובת הארץ וטובת העם, איש איש על-פי דרכו ואמונתו.

שמעון פרס: אני מקווה שהכנסת הזאת תנהל את עבודתה בתרבות ויכוח ראויה לשמה, בסובלנות ובכבוד הדדי – כאמרת חז"ל: "יהי כבוד חברך חביב עליך כשלך".

שמעון פרס: חבר הכנסת וייס נפרד היום מכס היושב-ראש, ועוד פעם אני אומר לו תודה.

שמעון פרס: אדוני הנשיא, תקופת כהונתה של הכנסת השלוש-עשרה היתה מן הסוערות והמכריעות בתולדות המדינה.

שמעון פרס: מלבד מלאכת החקיקה הפורייה נדרשה הכנסת לאשר החלטות היסטוריות שהשפעתן מרחיקה לכת ביחס לדמותה ולעתידה של ישראל ועל יחסינו עם שכנינו הערבים.

שמעון פרס: הכנסת אכן מילאה נאמנה את תפקידה כמוסד הדמוקרטי העליון, אולם נמצא מי שהעז בשפלותו לכפור בהליכים הדמוקרטיים ובהכרעות הכנסת ולנסות להמירן באמצעות רצח נתעב של בחיר-עם.

שמעון פרס: אכן, לולא נרצח היה מן הסתם יצחק רבין, עליו השלום, ניצב כאן כזקן חברי הכנסת ומנהל את ישיבת הפתיחה של הכנסת הזאת.

שמעון פרס: מחכמינו למדנו, שלא חרבה ירושלים אלא בגלל שנאת חינם.

שמעון פרס: אסור שיפשה בנו הנגע ההרסני של שנאת חינם, ולעולם אין להרשות שיהא אדם, וכל שכן מנהיג נבחר, קורבן של השקפותיו הפוליטיות.

שמעון פרס: בביתנו פנימה וביחסינו עם שכנינו עלינו להעמיד את השיקול המוסרי בראש סולם הערכים שלנו.

שמעון פרס: "הכול בידי שמים", נאמר במסכת ברכות, "חוץ מיראת שמים" – ויראת שמים היא בראש ובראשונה חופש הבחירה וקדושת החיים.

שמעון פרס: אין זה מן הנמנע שהכנסת הארבע-עשרה תידרש אף היא להחלטות גורליות והיסטוריות.

שמעון פרס: אדרבה, רצוני להאמין כי תהליך השלום שהתחלנו בו יימשך ויניב תוצאות אשר יחייבו את הבית הזה להתעלות כבעבר אל תפקידו הדמוקרטי העליון.

שמעון פרס: הרב-שיח העמוק והמרחיב שבקר

שמעון פרס: בנו אינו רק על דרכה המדינית או הכלכלית של ישראל, זהו גם דיון על המשמעות העמוקה של מורשת ישראל ושל תרבות ישראל.

שמעון פרס: המחלוקות שבין אגפים שונים של תרבות ישראל אסור שיביאו לידי קרע ושנאה.

שמעון פרס: על המחלוקת, אם כבר, להיות מחלוקת מפרה, אמיתית ומוסיפה עומק יצירתי.

שמעון פרס: מכל מקום, ההכרעה חייבת ליפול כאן באולם הזה על-ידי נבחרי העם ולא בשום מקום אחר, כי הכנסת, והכנסת בלבד, היא המוסמכת לייצג את רצון העם ולקבל את ההחלטות הנוגעות לדרכה של המדינה, לדמותה ולאורחות חייה של האומה.

שמעון פרס: אין תחליף לשיטה הדמוקרטית, ורק בה תתקיים אחדותנו כאן.

שמעון פרס: הכנסת הי"ד יוצאת היום לדרכה, ועמה מונהגת עתה בישראל שיטת ממשל חדשה שתעורר מן הסתם את שאלת האיזונים במערכת השלטון, שכן דמוקרטיה איננה רק שררה יעילה אלא אף מערכת איזונים עדינה בתוך הרשות המבצעת ובינה לבין הרשויות האחרות.

שמעון פרס: על הכנסת להשכיל ולעמוד על משמר האיזונים החיוניים הללו, ובמידת הצורך אף לתקן את הטעון תיקון כדי להבטיח את יציבותו ובקרתו של המשטר הדמוקרטי בישראל.

שמעון פרס: אישי הנשיא, לפני 31 שנה, בישיבת הפתיחה של הכנסת השישית, עמד על דוכן זה מורי ורבי דוד בן-גוריון, זיכרונו לברכה, כזקן חברי הכנסת.

שמעון פרס: קשה לומר שראיתי אז את עצמי עומד אי-פעם לפני הבית הזה כזקן חברי הכנסת, אך אני נזכר בדברים שהשמיע בן-גוריון באותו מעמד, וליחם לא נס עד היום הזה.

שמעון פרס: וכך אמר בן-גוריון: "בעיית ביטחוננו חמורה, אנו חייבים בכוננות מתמדת וגוברת ובשכלול כוחו המרתיע של צה"ל.

שמעון פרס: אבל בל נתנכר לקולות הבוקעים פה ושם מקרב עמי ערב הרואים ראייה מפוכחת וריאליסטית יחסי ישראל-ערב ותובעים הכרה בקיום ישראל וסידור יחסים נורמליים בין שני העמים השמיים.

שמעון פרס: עלינו, כמובן, לעודד כל מגע אפשרי עם שואפי השלום באמת בקרב הערבים, כי ברית שלום ושיתוף פעולה עם כל שכנינו היו משאת נפשנו כל הימים".

שמעון פרס: עד כאן דברי בן-גוריון.

שמעון פרס: אני מאמין בכל לבי, כי השלום הוא אכן משאת נפשו של עמנו, הוא פסגת ההגשמה הציונית.

שמעון פרס: מאה שנה אחרי הופעתה של החוברת הצנועה "מדינת היהודים", אשר בישרה את התמורה הדרמטית ביותר בתולדות העם שלנו זה אלפיים שנה, עומדת הציונות על סף ניצחונה הגדול ביותר, ניצחון של השלום.

שמעון פרס: זה אפשרי, זה בהישג יד, ואם נרצה – אין זו אגדה.

שמעון פרס: אדוני הנשיא, הרשה נא לי לסיים את דברי בנימה אישית: חלפו 49 שנים מאז גויסתי בידי דוד בן-גוריון ולוי אשכול, עליהם השלום, מקבוצת אלומות שבגליל התחתון למטה "ההגנה" שברחוב הירקון.

שמעון פרס: מאז אני בשירות העם, וזה 37 שנים אני חבר הכנסת.

שמעון פרס: טעמתי את טעמה הטוב והחריף של הדמוקרטיה בישראל, הן בממשלה והן באופוזיציה.

שמעון פרס: ניתנה לי הזדמנות בלתי רגילה לשרת את עמי בתפקידים שונים, ואני אסיר תודה על כך לעם ולנבחריו.

שמעון פרס: ראיתי את המדינה נאבקת, מתגייסת, חרדה, בודדה, מאוימת, אך ראיתיה גם צומחת, גדלה, מתעצמת ועולה ועולה מפסגה לפסגה.

שמעון פרס: מעולם לא היתה לי נטייה להיות פסימי, או לעשות אמונתי רמייה.

שמעון פרס: המציאות הצדיקה את האמונה: היישוב גדל פי שמונה.

שמעון פרס: תוחלת החיים בישראל היא מן הגבוהות בעולם.

שמעון פרס: צה"ל הפליא להגן על הארץ ונחל ניצחונות גדולים ומזהירים, אף כי במחיר קורבנות יקרים שלא נשכחם לעולם.

שמעון פרס: הארץ יפתה, היא הפכה ירוקה יותר, מרהיבה בעושרה האנושי והגיאוגרפי.

שמעון פרס: העברית זורמת בטבעיות כשפת הילדים, לא רק כשפת הנביאים, ושפת הדיבור ושפת הספר מחברות את העם כולו ללשון אחת.

שמעון פרס: צמחו לנו מורים, מנהיגים, סופרים גדולים, וגדל לנו נוער נפלא מאין כמוהו.

שמעון פרס: רוב החלומות שחלמנו החווירו והתגמדו לעומת המציאות שיצרנו.

שמעון פרס: אדוני הנשיא, החיים בארץ כרוכים בכוננות ובדאגה מתמדת, אבל אין שום הצדקה לפסימיות כלשהי.

שמעון פרס: אין דוגמה בעולם למה שחולל העם היהודי, בהתנערו מעפר הגלות ובקומו לתחייה מאפר השואה.

שמעון פרס: הוא בנה מדינה וקיבץ גלויות, והחיה לשון ותרבות, והפריח שממה, וכונן משק יצרני, והקים תשתית חינוכית, מדעית וטכנולוגית לתפארת, ופיתח מערכת בריאות ושירותי רווחה, ויצר מערכת משפט עצמאית ואמינה, חקלאות משגשגת, תעשייה פורחת ומוסדות השכלה ומחקר מן המתקדמים שבעולם, ועיצב חברה דמוקרטית, ססגונית ותוססת ומערכות שלטון המבוססות על הכרעת העם וכפופות הכול בכול לשלטון החוק.

שמעון פרס: עכשיו עלינו לבנות שלום שיבטא את השלמתו של החזון הציוני.

שמעון פרס: את מרבית שנותי הקדשתי להבאת ביטחון ושלום בארץ, ואת כל מאמצי בכוונתי להקדיש גם מכאן ואילך, במלוא המרץ והעוז, בכנסת ומחוצה לה, למען השלום, שלום שיהפוך את מדינת ישראל אור לגויים, אבן שואבת לכל פזורי עמנו, שלום שיביא צדק ושוויון לכל תושבי הארץ, יהודים כערבים, שלום שיעניק תנופה אדירה לישראל ויפתח בה עידן חדש של פריחה רוחנית ותרבותית עצומה, שלום שיהפוך את ישראל למקור של ברכה לאזור כולו, שלום שבו תשכון ישראל לבטח, כדברי הנביא: "והיה מעשה הצדקה שלום – – – השקט ובטח עד עולם, וישב עמי בנוה שלום ובמשכנות מבטחים".

שמעון פרס: עכשיו אקרא את הצהרת האמונים של חברי הכנסת הארבע-עשרה; ומזכיר הכנסת יקרא לכל אחד, והוא יקום ויצהיר.

שמעון פרס: ההצהרה היא: אני מתחייב לשמור אמונים למדינת ישראל ולמלא באמונה את שליחותי בכנסת.

ש' יעקבסון: יולי-יואל אדלשטיין – מתחייב אני רפאל אדרי – מתחייב אני אהוד אולמרט – מתחייב אני אורי אור – מתחייב אני חיים אורון – מתחייב אני אפי אושעיה – מתחייב אני דוד אזולאי – מתחייב אני דליה איציק – מתחייבת אני מיכאל איתן – מתחייב אני רפאל איתן – מתחייב אני רפאל אלול – מתחייב אני בנימין אלון – מתחייב אני טלב אלסאנע – מתחייב אני (בשפה הערבית) זאב בנימין בגין – מתחייב אני פיני בדש – מתחייב אני זאב בוים – מתחייב אני יגאל ביבי – מתחייב אני יוסף ביילין – מתחייב אני נעמי בלומנטל – מתחייבת אני בנימין בן-אליעזר – מתחייב אני אליהו בן-אלישר – מתחייב אני אלי בן-מנחם – מתחייב אני שלמה בן-עמי – מתחייב אני שמריהו בן-צור – מתחייב אני שלמה בניזרי – מתחייב אני רומן ברונפמן – מתחייב אני עוזי ברעם – מתחייב אני אהוד ברק – מתחייב אני עזמי בשארה – מתחייב אני תמר גוז'נסקי – מתחייבת אני מיכה גולדמן – מתחייב אני אלי גולדשמידט – מתחייב אני אריה גמליאל – מתחייב אני משה גפני – מתחייב אני עבד-אלמאלכ דהאמשה – אינו נוכח נסים דהן – מתחייב אני חיים דיין – מתחייב אני יעל דיין – מתחייבת אני עבד-אלוהב דראושה – מתחייב אני אריה דרעי – אינו נוכח אברהם הירשזון – מתחייב אני שמואל הלפרט – מתחייב אני זבולון המר – מתחייב אני צחי הנגבי – מתחייב אני צבי הנדל – מתחייב אני יהודה הראל – מתחייב אני צבי ויינברג – מתחייב אני שבח וייס – מתחייב אני יצחק וקנין – מתחייב אני רחב

ש' יעקבסון: עם זאבי – מתחייב אני נסים זוילי – מתחייב אני עמנואל זיסמן – מתחייב אני אליעזר זנדברג – מתחייב אני וליד צאדק חאג'-יחיא – מתחייב אני נעמי חזן – מתחייבת אני דוד טל – מתחייב אני סאלח טריף – מתחייב אני יונה יהב – אינו נוכח שאול יהלום – מתחייב אני אברהם יחזקאל – מתחייב אני אליהו ישי – מתחייב אני יצחק כהן – מתחייב אני רן כהן – מתחייב אני רענן כהן – מתחייב אני טופיק כטיב – מתחייב אני יוסי כץ – מתחייב אני לימור לבנת – מתחייבת אני אלכסנדר לובוצקי – מתחייב אני דוד לוי – מתחייב אני יצחק לוי – מתחייב אני מקסים לוי – מתחייב אני דוד ליבאי – מתחייב אני עוזי לנדאו – מתחייב אני סופה לנדבר – מתחייבת אני יהודה לנקרי – מתחייב אני ענת מאור – מתחייבת אני אדיסו מאסלה – מתחייב אני דוד מגן – מתחייב אני האשם מחאמיד – מתחייב אני חגי מירום – מתחייב אני נואף מסאלחה – מתחייב אני יהושע מצא – מתחייב אני יצחק מרדכי – מתחייב אני דן מרידור – מתחייב אני מיכאל נודלמן – מתחייב אני בנימין נתניהו – מתחייב אני מרינה סולודקין – מתחייבת אני סאלח סלים – מתחייב אני אפרים סנה – מתחייב אני אחמד סעד – מתחייב אני גדעון עזרא – מתחייב אני שאול עמור – מתחייב אני אברהם פורז – מתחייב אני חנן פורת – מתחייב אני אופיר פינס-פז – מתחייב אני משה פלד – מתחייב אני רפאל פנחסי – מתחייב אני מאיר פרוש – מתחייב אני עמיר פרץ – מתחייב אני דוד צוקר – מתחייב אני אביגדור קהלני – מתחייב אני מיכאל קליינר – מתחייב אני משה קצב – מתחייב אני דוד ראם – מתחייב אני אברהם רביץ – אינו נוכח אמנון רובינשטיין – מתחייב אני חיים רמון – מתחייב אני אבנר חי שאקי – מתחייב אני אברהם שוחט – מתחייב אני משה שחל – מתחייב אני מאיר שטרית – מתחייב אני אברהם שטרן – מתחייב אני יורי שטרן – מתחייב אני סילבן שלום – מתחייב אני שלום שמחון – מתחייב אני אריאל שרון – מתחייב אני יוסי שריד – מתחייב אני נתן שרנסקי – מתחייב אני דן תיכון – אינו נוכח "התקווה".

שמעון פרס: "התקווה".

שמעון פרס: (שירת "התקווה")

ש' יעקבסון: כבוד הנשיא! (תרועת חצוצרות) (חברי הכנסת מכבדים בקימה את צאת נשיא המדינה.

ש' יעקבסון: )

הישיבה נעולה.

(הישיבה נפסקה בשעה 16:33 ונתחדשה בשעה 17:11.)

רחבעם זאבי: רבותי חברי הכנסת, הריני מתכבד לפתוח את ישיבת הכנסת.

רחבעם זאבי: על סדר-היום: בחירת הוועדה המסדרת.

רחבעם זאבי: אני מזמין את חבר הכנסת מיכאל איתן להציג את הנושא.

מיכאל איתן: אדוני היושב-ראש, כנסת נכבדה, אני שמח לפתוח את ישיבת העבודה הראשונה של הכנסת.

מיכאל איתן: על מנת שהכנסת תוכל להתחיל לתפקד ולעבוד, עלינו להכין את ועדות הכנסת ולגשת במהרה לבחירת יושב-ראש הכנסת והנשיאות.

מיכאל איתן: כפי שמקובל ועל-פי הנוהג הקיים שנים רבות, נתכנסה לאחר פרסום תוצאות הבחירות ועדה בלתי פורמלית, שכונתה הוועדה המסדרת, ובמסגרתה ישבו נציגי כל הסיעות.

מיכאל איתן: התכנסנו על מנת להציע הצעה מוסכמת לכינון אותה ועדה מסדרת, שתפקידיה יהיו, כפי שאמרתי קודם לכן, להכין את הכנסת לעבודתה הרגילה והסדירה.

מיכאל איתן: בהרכב המוצע כרגע יהיו לסיעת העבודה חמישה חברים.

מיכאל איתן: לצערי הרב, עדיין לא קיבלתי את שמותיהם.

מיכאל איתן: חבר הכנסת רענן כהן הבטיח שהוא יביא אותם.

מיכאל איתן: האישור שאנחנו ניתן כאן יהיה לחמישה חברים ששמותיהם יצורפו בהמשך.

מיכאל איתן: לסיעת הליכוד יהיו ארבעה חברים: חבר הכנסת מודי זנדברג, חבר הכנסת יהושע מצא, חבר הכנסת מיכאל קליינר ואנוכי, שמוצע כיושב-ראש הוועדה.

מיכאל איתן: לסיעת ש"ס יהיו שני חברים: חבר הכנסת רפאל פנחסי וחבר הכנסת שלמה בניזרי.

מיכאל איתן: לסיעת המפד"ל יהיו שני חברים: חבר הכנסת יצחק לוי וחבר הכנסת יגאל ביבי.

מיכאל איתן: לסיעת מרצ שני חברים: חבר הכנסת רן כהן וחבר הכנסת חיים אורון.

מיכאל איתן: לסיעת ישראל בעלייה חבר אחד, חבר הכנסת רומן ברונפמן.

מיכאל איתן: לסיעת חד"ש חבר אחד: חבר הכנסת האשם מחאמיד.

מיכאל איתן: לסיעת יהדות התורה חבר אחד: חבר הכנסת מאיר פרוש.

מיכאל איתן: לסיעת הדרך השלישית חבר אחד: חבר הכנסת עמנואל זיסמן.

מיכאל איתן: לסיעת מד"ע חבר אחד: חבר הכנסת עבד אלוהב דראושה.

מיכאל איתן: לסיעת מולדת חבר אחד: חבר הכנסת רחבעם זאבי.

מיכאל איתן: בטרם אבקש את אישורכם אני רוצה להודיע, שהוועדה המסדרת תתכנס לישיבתה הראשונה בעוד 20 דקות.

מיכאל איתן: אני רוצה גם להדגיש ולומר, שיש לנו שתי ועדות שחשוב מאוד שהן תתחלנה לעבוד כבר בימים הקרובים, אולי כבר בשעות הקרובות, תוך יום-יומיים, לא יותר – ועדת הכספים וועדת החוץ והביטחון.

מיכאל איתן: אם לא נצליח להרכיב את הוועדות בשלמות ניאלץ אולי להביא הרכבים חלקיים.

מיכאל איתן: אני מקווה, שהוועדה המסדרת תוכל לעשות את עבודתה במהירות וביעילות, ושנביא בפני המליאה הרכב מלא של כל הוועדות על חבריהן.

מיכאל איתן: לסיום, אני רוצה לאחל לכולנו עבודה פורייה.

מיכאל איתן: הכנסת תצטרך להיאבק נוכח שינוי החוק ונוכח העברת סמכויות מהכנסת לרשות המבצעת, ויהיה חשוב לכולנו כחברי הכנסת לשמור על מעמדה.

מיכאל איתן: אני מאחל לחברי בקואליציה שידעו להגן על הממשלה תוך הבנת המיעוט והכרה בזכויותיו, בזכותו להיאבק על דעתו, ומתן כבוד לשירות שצריכה לתת האופוזיציה.

מיכאל איתן: אני מאחל לחברי באופוזיציה מאבקים, הצלחות אולי, אבל בסופו של דבר אנחנו צריכים לדעת, שאומנם התקנון הוא המגנה כרטה של המיעוט – בסופו של דבר צריך להשלים עם החלטות הרוב, והרוב קובע.

מיכאל איתן: אני בטוח שכולנו נשתדל לנהוג על-פי הכללים הללו ולשמש דוגמה נוספת או נדבך נוסף לאותה דמוקרטיה ישראלית שדיברו עליה גדולים ממני בישיבה החגיגית בפתיחת מושב הכנסת הנוכחי.

רחבעם זאבי: קודם כול, תודה לחבר הכנסת מיכאל איתן.

רחבעם זאבי: מי שרוצה לשאול שאלות, יש אפשרות.

רחבעם זאבי: ראשון – חבר הכנסת רן כהן.

רחבעם זאבי: בבקשה.

רחבעם זאבי: רן כהן (מרצ) ראוי רק להדגיש, שהרכב הוועדה המסדרת מוסכם על כל הסיעות.

מיכאל איתן: אני אחזור על זה על מנת שכולם ישמעו.

מיכאל איתן: אכן צדק חבר הכנסת רן כהן.

מיכאל איתן: ההרכב של הוועדה המסדרת הוא הרכב המוסכם על דעת כל חלקי הבית.

מיכאל איתן: אני מקווה, שבצד חילוקי הדעת תהיינה עוד הרבה הסכמות, גם כאלה.

רחבעם זאבי: יש עוד שאלות?

רחבעם זאבי: חבר הכנסת דראושה, בבקשה.

עבד-אלוהב דראושה: אדוני היושב-ראש, כדי שנתארגן – מתי תוצג הממשלה הבאה?

עבד-אלוהב דראושה: היום?

עבד-אלוהב דראושה: מחר?

רחבעם זאבי: השאלה הזו אינה צריכה להיות מופנית אל חבר הכנסת איתן.

דוד צוקר: זה חשוב לו.

רחבעם זאבי: זה חשוב לו.

רחבעם זאבי: הוא יוכל לשאול אותה במסגרת הוועדה המסדרת.

רחבעם זאבי: חבר הכנסת דראושה, שאלת שאלה, אני משיב לך.

רחבעם זאבי: בעוד 20 דקות נפגשת הוועדה המסדרת.

רחבעם זאבי: שם יש נציגים לכל המפלגות בבית.

רחבעם זאבי: זה יידון שם.

רחבעם זאבי: במליאה אין לנו יכולת לדון בזה.

רחבעם זאבי: מאחר שלא נרשמו חברים לדיון בנושא הזה, אני מעמיד להצבעה את הצעתו של חבר הכנסת איתן.

רחבעם זאבי: ההצבעה תהיה ידנית.

רחבעם זאבי: מי בעד אישור המוצע?

רחבעם זאבי: מי נגד?

רחבעם זאבי: בעד ההרכב המוצע – רוב

רחבעם זאבי: ההרכב המוצע של הוועדה המסדרת נתקבל.

רחבעם זאבי: אני קובע בזה, שהצעתו של חבר הכנסת איתן לגבי הוועדה המסדרת אושרה.

רחבעם זאבי: הגיע אלינו בינתיים חבר הכנסת דהאמשה, שלא היה נוכח בישיבה הקודמת בראשותו של חבר הכנסת שמעון פרס.

רחבעם זאבי: אנחנו מבקשים ממנו להצהיר אמונים לכנסת.

רחבעם זאבי: אני אקרא בפניך את ההצהרה, ואתה תשיב לי "מתחייב אני".

רחבעם זאבי: אני מתחייב לשמור אמונים למדינת ישראל ולמלא באמונה את שליחותי בכנסת.

רחבעם זאבי: אדוני, בבקשה.

עבד-אלמאלכ דהאמשה: מתחייב אני.

רחבעם זאבי: אני מברך אותך על הצטרפותך לכנסת יחד עם שאר החברים מהמפלגות השונות.

רחבעם זאבי: הודעה למזכיר הכנסת.

רחבעם זאבי: תקרא אותה סגנית מזכיר הכנסת.

ש' כרם: ברשות היושב-ראש, הנני מתכבדת להודיע, כי הונחו היום על שולחן הכנסת המסמכים האלה הקשורים לכינונה של הממשלה בכנסת הארבע-עשרה: 1.

ש' כרם: קווי היסוד של מדיניות הממשלה (שני עותקים); 2.

ש' כרם: תקנון הקואליציה; 3.

ש' כרם: הסכם קואליציוני לכנסת הארבע-עשרה בין סיעת ליכוד-גשר-צומת לבין סיעת המפלגה הדתית לאומית; 4.

ש' כרם: הסכם קואליציוני לכנסת הארבע-עשרה בין סיעת הליכוד-גשר-צומת לבין סיעת ש"ס – התאחדות הספרדים שומרי התורה; 5.

ש' כרם: הסכם קואליציוני לכנסת הארבע-עשרה בין סיעת הליכוד-גשר-צומת לבין סיעת הדרך השלישית; 6.

ש' כרם: נספח להסכם הקואליציני בין הליכוד-גשר-צומת לבין ש"ס – התאחדות הספרדים שומרי התורה, מפד"ל – מפלגה דתית לאומית, ישראל בעלייה, הדרך השלישית; 7.

ש' כרם: מכתבו של יושב-ראש סיעת הדרך השלישית חבר הכנסת אביגדור קהלני אל ראש הממשלה הנבחר בנימין נתניהו; 8.

ש' כרם: קווי היסוד של מדיניות הממשלה; 9 תקנון הקואליציה; 10.

ש' כרם: הסכם קואליציוני לכנסת הארבע-עשרה בין סיעת ליכוד-גשר-צומת לבין סיעת ישראל בעלייה; 11.

ש' כרם: הסכם קואליציוני לכנסת הארבע-עשרה בין סיעת הליכוד-גשר-צומת לבין סיעת יהדות התורה; 12.

ש' כרם: נספח להסכם הקואליציוני בין סיעת הליכוד-גשר-צומת לבין סיעות ש"ס – התאחדות הספרדים שומרי תורה, מפד"ל – מפלגה דתית לאומית, ישראל בעלייה והדרך השלישית.

ש' כרם: עוד הונחו על שולחן הכנסת: דין-וחשבון כספי של הממשלה ליום 31 בדצמבר 1995; דין-וחשבון על פעולות מינהל מקרקעי ישראל לשנת התקציב 1995; וכן דוח ועדת החקירה הפרלמנטרית לבדיקת רצח נשים בידי בני זוגן.

ש' כרם: תודה.

רחבעם זאבי: רבותי חברי הכנסת – – – דוד צוקר (מרצ) מה קורה מחר?

רחבעם זאבי: זה מה שאני עומד להודיע.

רחבעם זאבי: רבותי חברי הכנסת, ישיבת הכנסת הבאה תתקיים מחר, יום ג', א' בחודש תמוז התשנ"ו, 18 ביוני 1996, בשעה 16:00.

רחבעם זאבי: סדר-היום: הצגת הממשלה החדשה.

רחבעם זאבי: אני נועל בזה את הישיבה.